Here is a page extracted from Wikipedia that may contain CSS, HTML, and a lot of unformatted text.

Title: Columba palumbus maderensis
Content: A Columba palumbus maderensis yera una subespecie de turcazo endemico de Madeira (Portugal). Ista paloma yera endemica d'a laurisilva de Madeira.

A Columba palumbus maderensis se pareixeba prou a o turcazo europeu, encara que a color d'o plumache yera una mica mas fosca, mas que mas en a parti superior y baixo as alas. A extensión d'a color vin-royenca d'o peito yera una mica mas ampla que en o eixemplar continental.

L'ornitologo alemán Ernst Schmitz vivió en a isla de Madeira entre 1896 y 1906, cuan ista especie de turcazo encara no s'heba extinguito, pero yera rara. A tamas d'o suyo gran esfuerzo, Schmitz nomás podió recullir bels poquez especímens de uevos de Columba palumbus maderensis. En mayo de 1924, ya no se'n trobaba eixemplars, y no se'n tornó a veyer garra en os zaguers anyos, ni sisquiera os cazataires de palomas locals. Ista subespecie se troba extincta en l'actualidat.

Referencias

Fauna de Madeira
Endemismos de Portugal
Endemismos de Macaronesia